b'\n_START_ARTICLE_\nAntun Dabinovi\xc4\x87\n_START_PARAGRAPH_\nAntun Dabinovi\xc4\x87 (Trst, 15. studenoga 1882. \xe2\x80\x93 Trst, 31. listopada 1964.), hrvatski pravni povjesni\xc4\x8dar\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Trstu. Pravo zavr\xc5\xa1io u Grazu, studij filozofije zapo\xc4\x8deo u Be\xc4\x8du, a zavr\xc5\xa1io u Beogradu (1921.). Doktorat iz povijesti stekao u Beogradu (1927.). Srednjo\xc5\xa1kolski profesor u Novom Vrbasu, Kotoru i Zagrebu (1922.\xe2\x80\x9337.). Predavao je u Klasi\xc4\x8dnoj gimnaziji u Zagrebu od 1932. do 1938. godine. Na Pravnom fakultetu u Zagrebu predavao hrvatsku pravnu povijest (1937.\xe2\x80\x9345.). Nakon 1945. \xc5\xbeivio u Trstu. Objavio niz radova iz hrvatske pravne povijesti. Sveu\xc4\x8dili\xc5\xa1nim ud\xc5\xbebenikom Hrvatska dr\xc5\xbeavna i pravna povijest (1940.) pravnu je povijest oslobodio juridi\xc4\x8dkoga formalizma, a povezao ju s razmatranjima dru\xc5\xa1tvenih procesa i politi\xc4\x8dkih prilika.\n_START_SECTION_\nDjela\n_START_PARAGRAPH_\nGlavna Dabinovi\xc4\x87eva djela su Kotor pod Mleta\xc4\x8dkom republikom (1420\xe2\x80\x931797) (1934.), Narodni preporod Italije (1939.) i Otkada postoji kmetstvo? (1940.).'